กัญชา กำลังเติบโต ในต่างประเทศ
ในอดีต กัญชาเป็นสิ่งที่ถูกควบคุมให้ใช้สำหรับการแพทย์ได้เฉพาะบางประเทศเท่านั้น  เนื่องด้วยฤทธิ์ที่ทำให้เสพติดและอาจทำให้มีผลเสียต่อร่างกาย จึงทำให้ทั่วโลกยังไม่เป็นที่ยอมรับในการใช้  แต่เมื่อไม่กี่ปีที่ผ่านมา บางรัฐของแคนาดาและสหรัฐอเมริกาประกาศให้สามารถใช้กัญชาในเงื่อนไขของการนันทนาการ พร้อมกับอนุญาตให้ซื้อขายกันได้อย่างเสรีเพียงแต่จำกัดปริมาณที่ซื้อได้ต่อคน  พอเป็นแบบนี้แล้ว กัญชาจึงตกอยู่ในสถานะที่ไม่แตกต่างจากบุหรี่หรือเครื่องดื่มแอลกอฮอล์เท่าไรนัก
7 ก.ย. 2561

กัญชา กำลังเติบโต ในต่างประเทศ / โดย ลงทุนแมน
ในอดีต กัญชาเป็นสิ่งที่ถูกควบคุมให้ใช้สำหรับการแพทย์ได้เฉพาะบางประเทศเท่านั้น
เนื่องด้วยฤทธิ์ที่ทำให้เสพติดและอาจทำให้มีผลเสียต่อร่างกาย
จึงทำให้ทั่วโลกยังไม่เป็นที่ยอมรับในการใช้
แต่เมื่อไม่กี่ปีที่ผ่านมา บางรัฐของแคนาดาและสหรัฐอเมริกาประกาศให้สามารถใช้กัญชาในเงื่อนไขของการนันทนาการ พร้อมกับอนุญาตให้ซื้อขายกันได้อย่างเสรีเพียงแต่จำกัดปริมาณที่ซื้อได้ต่อคน
พอเป็นแบบนี้แล้ว กัญชาจึงตกอยู่ในสถานะที่ไม่แตกต่างจากบุหรี่หรือเครื่องดื่มแอลกอฮอล์เท่าไรนัก
ที่สำคัญคือมีแนวโน้มว่า ในอนาคตรัฐอื่นๆ ที่ยังไม่อนุญาตก็เริ่มมีการเสนอเพื่อให้กัญชาสามารถซื้อขายได้อย่างเสรีเช่นกัน
เมื่ออนาคตของกัญชาเริ่มที่จะสดใส ผู้ประกอบการเครื่องดื่มแอลกอฮอล์รายใหญ่ของโลกจึงไม่ยอมพลาดโอกาสนี้ด้วยการเข้าลงทุนในบริษัทกัญชาพร้อมกับออกผลิตภัณฑ์ใหม่ทันที
ซึ่งก็คือ เครื่องดื่มกัญชาที่ปราศจากแอลกอฮอล์
Heineken บริษัทเบียร์รายใหญ่ของโลกสัญชาติฮอลแลนด์ ได้เปิดตัว HI-FI HOPS เครื่องดื่มกัญชาและวางขายในประเทศแคนาดาเป็นที่เรียบร้อยแล้ว
Constellation Brands ซึ่งเป็นเจ้าของเบียร์ชื่อดังยี่ห้อ Corona ได้ประกาศการลงทุนในบริษัทกัญชา Canopy Growth ซึ่งเป็นบริษัทกัญชาที่ใหญ่ที่สุดในโลกด้วยเงินที่สูงถึง 1.3 แสนล้านบาท
ล่าสุดมีข่าวลือว่า บริษัท Diageo ซึ่งเป็นเจ้าของเครื่องดื่มแอลกอฮอล์แบรนด์ Smirnoff, Johnnie Walker, Baileys และ Guinness ก็กำลังมองหาพันธมิตรบริษัทกัญชาอยู่เช่นกัน
พอเป็นแบบนี้หุ้นของบริษัทกัญชาจึงมีความร้อนแรงอย่างมากในช่วงที่ผ่านมา
แล้วมูลค่าของบริษัทกัญชาเพิ่มขึ้นมากขนาดไหน?
บริษัท Canopy Growth Corporation จดทะเบียนอยู่ในตลาดหุ้นประเทศแคนาดา
มูลค่าบริษัท (Market Cap.)
ปี 2015 มูลค่า 1,177 ล้านบาท
ปี 2016 มูลค่า 7,380 ล้านบาท
ปี 2017 มูลค่า 26,734 ล้านบาท
และปีนี้บริษัททำจุดสูงสุดด้วย มูลค่า 293,808 ล้านบาท คิดเป็นการเติบโตถึงเกือบ 25,000% ในเวลาเพียง 3 ปี
จากบริษัทมูลค่าหลักพันล้านบาทเมื่อ 3 ปีที่แล้ว ในตอนนี้บริษัทนี้มีมูลค่าเป็นแสนล้านบาท
แปลว่าถ้าเราซื้อหุ้นตัวนี้ด้วยเงิน 100,000 บาท เมื่อปี 2015 และสามารถขายที่จุดสูงสุดในปีนี้
เราจะมีเงินมากถึง 25 ล้านบาท
บริษัท Cronos Group Inc.
มูลค่าบริษัท (Market Cap.)
ปี 2015 มูลค่า 310 ล้านบาท
ปี 2016 มูลค่า 981 ล้านบาท
ปี 2017 มูลค่า 10,415 ล้านบาท
และปีนี้บริษัททำจุดสูงสุดด้วย มูลค่า 83,281 ล้านบาท คิดเป็นการเติบโตเกือบ 27,000%
แปลว่าถ้าเราซื้อหุ้นตัวนี้ด้วยเงิน 100,000 บาท เมื่อปี 2015 และสามารถขายที่จุดสูงสุดในปีนี้
เราจะมีเงินมากถึง 27 ล้านบาท
แต่สิ่งที่น่าสนใจก็คือ บริษัท Canopy Growth Corporation ยังไม่สามารถทำกำไรได้เลยในช่วงระยะเวลาที่ผ่านมา
ส่วนบริษัท Cronos Group Inc. ทำกำไรได้เพียง 50 ล้านบาท ในปีที่ผ่านมา และตอนนี้มี P/E อยู่ที่ 2,105 เท่า
คำถามที่น่าสนในตอนนี้ก็คือ บริษัทกัญชาเหล่านี้จะสามารถทำกำไรได้ตามที่หลายๆ คนคาดหวังได้หรือไม่
หรือว่านี่จะเป็นเพียงฟองสบู่หุ้นกัญชาเหมือนอย่างที่เคยเกิดกับอุตสาหกรรมอื่นๆ เท่านั้นเอง..
หมายเหตุ บทความนี้ไม่ได้มีเจตนาชี้นำให้เสพกัญชาแต่อย่างใด เป็นเพียงการนำเสนอข้อมูลของต่างประเทศเท่านั้น กัญชายังเป็นสิ่งที่ผิดกฎหมายในประเทศไทย
----------------------
ครั้งแรกของประเทศไทย กับแพลตฟอร์ม #SocialKnowledge ที่เชื่อมโยงความคิดดีๆ ของทุกคนเข้าด้วยกัน แอปพลิเคชันนี้ชื่อ "blockdit" โหลดได้ที่
iOS: 
Android: 
ความคิดดีๆ เกิดขึ้นที่บล็อกดิต..
.
หนังสือลงทุนแมนไว้อ่านยามว่าง เล่ม 1.0-5.0 ซื้อได้ที่ลิงก์นี้ 
.
อินสตาแกรม ไว้ดูภาพสวยๆ 
.
ทวิตเตอร์กระชับฉับไว 
.
ไลน์ส่งข้อความตรงวันละครั้ง 
----------------------
References
-
-
-
-
-
-
[9592].